Tovet var spændt ud over vejen i 1,20 meters højde. Der skete ingen skade med den kvindelige bilist, men politiet ser alvorligt på sagen. Det kunne nemlig være gået helt galt, hvis det var en knallert eller motorcykel, som var kørt ind i tovet.
En kvindelig bilist kørte natten til mandag ind i et tov, som var spændt ud over Viborgvej i Støvring, og Nordjyllands Politi advarer nu mod at lave den slags drengestreger, da det kan få fatale konsekvenser. Det skriver Fjordavisen.dk